
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                        87. St-3056/2018  

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, sudac Marija Bakula Vugrinec, u stečajnom postupku u povodu prijedloga predlagatelja FINANCIJSKE AGENCIJE, OIB 85821130368, Zagreb, Ulica grada Vukovara 70, za pokretanje stečajnog postupka nad dužnikom SRAKEC GRADNJA j.d.o.o., OIB 54161021179, Sesvete, Ulica Kaktusa 10, 13. veljače 2019.
				
r i j e š i o    j e

 	Obustavlja se stečajni postupak nad dužnikom SRAKEC GRADNJA j.d.o.o., OIB 54161021179, Sesvete, Ulica Kaktusa 10.
					
Obrazloženje

Financijska agencija podnijela je prijedlog za otvaranje stečajnog postupka nad dužnikom SRAKEC GRADNJA j.d.o.o., OIB 54161021179, Sesvete, Ulica Kaktusa 10, sukladno odredbi čl. 110. st. 1. Stečajnog zakona (“Narodne novine” broj 71/15 i 104/17, dalje: SZ).
Dužnik je uz podnesak od 12. veljače 2019. dostavio Potvrdu o neizvršenim osnovama za plaćanje za dužnika. Uvidom u navedenu Potvrdu utvrđeno je da na dan 12. veljače 2019. dužnik nema evidentiranih neizvršenih osnova za plaćanje u Očevidniku redoslijeda osnova za plaćanje. Posljedično, sud je utvrdio da je dužnik postao sposoban za plaćanje pa je sukladno odredbi čl. 128. st. 9. SZ-a ovaj sud odlučio kao u izreci rješenja.

Zagreb, 13. veljače 2019.

Sudac
 								Marija Bakula Vugrinec
Uputa o pravnom lijeku:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u roku od 8 dana od dostave rješenja, a izjavljuje se putem ovog suda u dva (2) primjerka. Dostava se smatra obavljenom istekom osmoga dana od dana objave ovog rješenja na mrežnoj stranici e-oglasna ploča Trgovačkog suda u Zagrebu (čl. 12. st. 1. SZ-a).

1. e-oglasna ploča

